*Projekts*

Līdzdarbības līgums Nr.2.5.-8-\_\_\_\_

**Par atsevišķu valsts pārvaldes uzdevumu veikšanu**

**sabiedrības izglītošanai un izpratnes veicināšanai par Latvijas vēsturi**

# Rīgā            2018.gada \_\_\_.novembrī

**Latvijas Republikas Kultūras ministrija**,reģistrācijas Nr.90000042963, juridiskā adrese: K.Valdemāra iela 11a, Rīga, LV – 1364, (turpmāk – MINISTRIJA), kuras vārdā saskaņā ar Ministru kabineta 2003.gada 29.aprīļa noteikumiem Nr.241 „Kultūras ministrijas nolikums”rīkojasvalsts sekretāre **Dace Vilsone**, no vienas puses, un

**Latvijas Okupācijas muzeja biedrība**, reģistrācijas Nr.40008018848, juridiskā adrese: Latviešu strēlnieku laukums 1, Rīga, LV – 1050, (turpmāk – *Okupācijas muzejs*), kuras vārdā uz Latvijas Okupācijas muzeja biedrības 2014.gada 30.jūlijā izdotās pilnvaras pamata rīkojas Latvijas Okupācijas muzeja direktors **Gunārs Nāgels**, no otras puses, turpmāk kopā saukti Puses, katrs atsevišķi – Puse,

* pamatojoties uz:
* Valsts pārvaldes iekārtas likuma 40.panta otro daļu, 41.panta pirmo daļu un 49.panta pirmo daļu;
* Latvijas Okupācijas muzeja likuma 3.panta pirmās daļas 6.punktu;
* Ministru kabineta 2003.gada 29.aprīļa noteikumu Nr.241 „Kultūras ministrijas nolikums” 4.5., 4.7.1 un 5.1.6 apakšpunktu;
* ņemot vērā:
* Nacionālās identitātes, pilsoniskās sabiedrības un integrācijas politikas pamatnostādņu 2012. – 2018. gadam īstenošanas plāna 2017. – 2018.gadam (apstiprināts ar Ministru kabineta 2017.gada 31.maija rīkojumu Nr.268)5.nodaļas „Rīcības plāns” 3.rīcības virziena „Saliedēta sociālā atmiņa” 3.1.mērķa „Nostiprināt uz faktiem balstītu un demokrātiskām vērtībām atbilstošu izpratni par Otro pasaules karu, kā arī padomju un nacistu okupāciju Latvijā” 3.1.1.uzdevuma „Īstenot izglītības nodarbību programmas skolēniem par Latvijas okupāciju un pilnveidot vēstures skolotāju prasmes” ietvaros noteikto 3.1.1.1.pasākumu „Izstrādāt integrētas muzeja nodarbības ar dokumentālo filmu izmantošanu un diskusijām 6. – 12.klašu skolēniem no dažādiem Latvijas reģioniem, t.sk. no mazākumtautību skolām Latvijas Okupācijas muzejā. Atbilstošas metodikas sagatavošana un kursu rīkošana skolotājiem, kā arī nodarbību un metodisko materiālu sagatavošana svešvalodās, nodrošinot to pieejamību interneta vidē.” un 3.1.1.2.pasākumu „Rīkot izbraukuma nodarbības skolās par staļiniskajām deportācijām un Latvijas neatkarības iegūšanu un atjaunošanu, kā arī veicināta sadarbības tīklu attīstība Latvijas reģionos, sociālās atmiņas un Latvijas vēstures izpētes vienotai koordinācijai un pasākumu rīkošanai, piesaistot novadpētniecības muzejus, skolas un lokālos vēstures entuziastus”;
* Nacionālās identitātes, pilsoniskās sabiedrības un integrācijas politikas īstenošanas plāna 2019. – 2020.gadam (apstiprināts ar Ministru kabineta 2018.gada 18.jūlija rīkojumu Nr.345) 2.rīcības virziena „Nacionālā identitāte: valoda un kultūrtelpa” 2.3.mērķa „Stiprināt piederības sajūtu Latvijai un vienotu vēsturisko vērtību apzināšanos” ietvaros noteikto 2.3.5.pasākumu „Izglītojošas programmas sabiedrībai, tai skaitā bērniem un jauniešiem par Latvijas vēsturē nozīmīgiem notikumiem”;
* lai veicinātu skolēnu izpratnes par Otro pasaules karu un padomju un nacistu okupāciju Latvijā, vēstures apzināšanu, izpēti un izpratni, kā arī attīstītu skolotāju prasmes Latvijas vēstures procesu skaidrošanā,

noslēdz šāda satura līdzdarbības līgumu (turpmāk – Līgums):

1. **Līguma priekšmets**
	1. MINISTRIJA deleģē *Okupācijas muzejam* veikt šādus valsts pārvaldes uzdevumus sabiedrības izglītošanai un izpratnes veicināšanai par Latvijas vēsturi (turpmāk – Pārvaldes uzdevumi):
		1. nodrošināt Latvijas izglītības iestāžu (tai skaitā izglītības iestāžu, kas īsteno mazākumtautību izglītības programmas) 6. – 12.klašu skolēnu zināšanu un izpratnes par Latviju Otrajā pasaules karā, Latvijas okupāciju un pretrunīgām Latvijas vēstures tēmām pilnveidošanu;
		2. nodrošināt Latvijas izglītības iestāžu (tai skaitā izglītības iestāžu, kas īsteno mazākumtautību izglītības programmas) 6. – 12.klašu vēstures skolotāju profesionālo kompetenču celšanu par Latviju Otrajā pasaules karā, Latvijas okupāciju un pretrunīgi vērtētām vēstures tēmām.
2. **Līguma izpildes termiņš un kārtība**
	1. Pārvaldes uzdevumu veikšanas laiks ir no šā Līguma abpusējas parakstīšanas brīža **līdz 2019.gada 30.jūnijam**.
	2. Pārvaldes uzdevumu veikšanas vieta ir Latvijas Okupācijas muzejs, kā arī Latvijas reģioni – izglītības iestādes, bibliotēkas, kultūras centri un muzeji.
	3. *Okupācijas muzejs* apņemas veikt šā Līguma 1.1.punktā norādītos Pārvaldes uzdevumus, sasniedzot šā Līguma 3.1.punktā noteiktos rezultatīvos rādītājus.

2.3.  Ja normatīvajos aktos tiek izdarīti grozījumi, kas ietekmē *Okupācijas muzeja* darbību vai finansēšanas kārtību un Līgumā noteikto saistību izpildi, mēneša laikā pēc attiecīgā normatīvā akta spēkā stāšanās pēc jebkuras Puses rakstveida priekšlikuma var tikt izdarīti grozījumi Līgumā. Finansējuma samazināšanas gadījumā Puses vienojas par attiecīgu šā Līguma 3.1.punktā noteikto rezultatīvo rādītāju samazināšanu.

1. **Pārvaldes uzdevumu izpildes ietvaros sasniedzamie**

**rādītāji un novērtējuma kritēriji**

* 1. *Okupācijas muzejs* šā Līguma 1.1.punktā norādīto Pārvaldes uzdevumu īstenošanas ietvaros apņemas sasniegt šādus rezultatīvos rādītājus:
		1. atbilstoši šā Līguma 1.1.1.punktā noteiktajam Pārvaldes uzdevumam:
			1. *Okupācijas muzeja* telpās noorganizētas ne mazāk kā 50 (piecdesmit) tematiskās nodarbības Latvijas izglītības iestāžu (tai skaitā izglītības iestāžu, kas īsteno mazākumtautību izglītības programmas) 6. – 12. klašu skolēniem un skolotājiem par Latviju Otrajā pasaules karā;
			2. nodrošināts *Okupācijas muzeja* apmeklējums ne mazāk kā 500  (pieci simti) skolēniem no 20 (divdesmit) izglītības iestādēm, veicot ceļa izdevumu apmaksu ne mazāk kā 50 % apmērā;
			3. noorganizētas ne mazāk kā 20 (divdesmit) izbraukuma nodarbības Latvijas reģionu izglītības iestādēs (tai skaitā izglītības iestādēs, kas īsteno mazākumtautību izglītības programmas) par Latvijas Republikas dibināšanu un neatkarības atjaunošanu un padomju deportācijām saistītiem jautājumiem;
			4. nodrošināta ceļojošo izstāžu „Latvija 1939 – 1991: No okupācijas līdz brīvībai” un „Pretējās pusēs: Latvijas karavīri Otrajā pasaules karā” izvietošana vismaz 10 (desmit) izglītības iestādēs un kultūras centros, iesaistot vismaz 500 (pieci simti) apmeklētājus;
			5. regulāri papildināta un pilnveidota *Okupācijas muzeja* ekspozīcija, nodrošinot ekspozīcijas piemērotību apmeklētāju vajadzībām un sabiedrības interesēm šā Līguma ietvaros noteiktajām mērķa grupām;
			6. uzlabotas esošās programmas integrētām *Okupācijas muzeja* nodarbībām šā Līguma ietvaros noteiktajām mērķa grupām;
		2. atbilstoši šā Līguma 1.1.2.punktā noteiktajam Pārvaldes uzdevumam:
			1. īstenoti 2 (divi) *Okupācijas muzeja* gidu apmācību semināri par vēstures problēmjautājumiem un metodiku gidu darbam ar jauniešiem un skolēniem;
			2. īstenota vismaz 1 (viena) tālākizglītības kursa programma „Trešā atmoda” par Latvijas neatkarības atjaunošanu, tai skaitā nodrošinot:
				1. vismaz 2 (divu) attiecīgās tematikas semināru norisi, ar ne mazāk kā 50 (piecdesmit) dalībnieku iesaisti no dažādām auditorijām, tai skaitā vēstures skolotāju dalību;
				2. tālākizglītības kursu programmas materiālu publisku pieejamību tīmekļvietnē [www.okupacijasmuzejs.lv](http://www.okupacijasmuzejs.lv);
			3. *Okupācijas muzeja* telpās noorganizētine mazāk kā 3 (trīs) publiski pasākumi (izstādes, filmu demonstrēšanas, teātra izrādes, diskusijas, koncertus, priekšlasījumus, mākslas izpausmes u.c.) sabiedriskās domas veidošanai un ar Latvijas okupāciju saistīto jautājumu aktualizēšanai un analīzei šā Līguma ietvaros noteiktajām mērķa grupām;
			4. nodrošināta Okupācijas muzeja šā Līguma ietvaros īstenoto pasākumu publicitāte plašākas jauniešu auditorijas piesaistei, informāciju publicējot tīmekļvietnē [www.okupacijasmuzejs.lv](http://www.okupacijasmuzejs.lv), saistītos sociālo tīklu profilos, reģionālajos masu medijos;
			5. veikta tīmekļvietnes [www.okupacijasmuzejs.lv](http://www.okupacijasmuzejs.lv) Izglītības nodaļas sadaļas papildināšana ar jaunām publikācijām atbilstoši šā Līgumā noteiktajiem tematiskajiem virzieniem.
	2. Šā Līguma 3.1.punktā paredzētie novērtējuma kritēriji var tikt papildināti vai mainīti, Pusēm par to savstarpēji rakstiski vienojoties.
1. **Savstarpējo norēķinu kārtība un finansējuma piešķiršanas noteikumi**
	1. MINISTRIJA, pamatojoties uz likumu „Par valsts budžetu 2018.gadam”, valsts budžeta apakšprogrammas 22.10.00 „Sabiedrības saliedētības pasākumi” finanšu līdzekļu sadales komisijas 2017.gada 28.decembra sēdes protokolu Nr.1 un kultūras ministres 2017.gada 28.decembrī apstiprināto tāmi, piešķir *Okupācijas muzejam* finansējumu **14 000 *euro*** (četrpadsmit tūkstoši *euro*, 00 centi) apmērā saskaņā ar šim Līgumam pievietoto Pārvaldes uzdevumu īstenošanai nepieciešamo izdevumu tāmi (Līguma pielikums Nr.1) šā Līguma 1.1.punktā norādīto Pārvaldes uzdevumu īstenošanai un šā Līguma 3.1.punktā noteikto rezultatīvo rādītāju sasniegšanai.
	2. Piešķirtais finansējums tiek pārskaitīts uz *Okupācijas muzeja* atvērto kontu Valsts kasē 10 (desmit) darba dienu laikā no šā Līguma abpusējas parakstīšanas brīža.
	3. *Okupācijas muzejs* apņemas izlietot piešķirto finansējumu tikai šā Līguma 1.1.punktā noteikto Pārvaldes uzdevumu veikšanai un šā Līguma 3.1.punktā noteikto rezultatīvo rādītāju sasniegšanai. *Okupācijas muzejs* ir atbildīgs par Latvijas Republikas spēkā esošo normatīvo aktu ievērošanu, izlietojot piešķirto valsts finansējumu.
	4. ***Okupācijas muzejs*** ne vairāk kā 15 % no Pārvaldes uzdevumu īstenošanai piešķirtā finansējuma drīkst izlietot Pārvaldes uzdevumu īstenošanai nepieciešamo administratīvo izmaksu segšanai.
	5. Ja, izlietojot finansējumu Pārvaldes uzdevumu īstenošanai, *Okupācijas muzejam* nepieciešamas izmaiņas šim Līgumam pievienotajā Pārvaldes uzdevumu īstenošanai nepieciešamo izdevumu tāmē (Līguma pielikums Nr.1) pa izdevumu pozīcijām vairāk kā 10 % no attiecīgajā tāmes izdevumu pozīcijās norādītā, *Okupācijas muzejam* izmaiņas ir rakstiski jāsaskaņo ar MINISTRIJU, veicot attiecīgus grozījumus Līgumā.
	6. *Okupācijas muzejs* šajā Līgumā noteikto papildu rezultatīvo rādītāju sasniegšanai var piesaistīt līdzekļus no citiem Latvijas un ārvalstu finanšu avotiem: *Okupācijas muzeja* sadarbības partneriem, ārvalstu fondiem un starptautiskām organizācijām.
2. **Līguma izpildes pārskatu sniegšanas un darbības kontroles kārtība**
	1. *Okupācijas muzejam* **deleģēto** Pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā valsts budžeta finansējuma izlietojumu kontrolē MINISTRIJA.
	2. MINISTRIJA kontrolei par šajā Līgumā norādīto Pārvaldes uzdevumu izpildi un piešķirto valsts budžeta līdzekļu izlietošanu jebkurā brīdī var pieprasīt no *Okupācijas muzeja* grāmatvedības un citus darījumu apliecinošu dokumentu apliecinātas kopijas. *Okupācijas muzeja* pienākums ir nodrošināt, lai nepieciešamā dokumentācija būtu sakārtota un pieejama MINISTRIJAI, kā arī sniegt vispārējas nepieciešamās ziņas par Pārvaldes uzdevumu izpildi.
	3. *Okupācijas muzejs* **līdz** **2019.gada 31.jūlijam** iesniedz MINISTRIJĀ galīgo pārskatu par Pārvaldes uzdevumu izpildi un piešķirtā valsts budžeta finansējuma izlietojumu. Pārskats sagatavojams saskaņā ar šā Līguma pielikumā pievienoto atskaites veidlapu (Līguma pielikums Nr.2), kurai pievienojamas Valsts kases konta izdrukas.
	4. Pārvaldes uzdevumu veikšanai nepieciešamie izdevumi tiek veikti tikai no *Okupācijas muzeja* atvērtā konta Valsts kasē. Ja Pārvaldes uzdevumu veikšanai nepieciešams veikt izdevumus no komercbankas konta, *Okupācijas muzejs* šādus izdevumus pirms to veikšanas saskaņo ar MINISTRIJU.
	5. *Okupācijas muzejs* apņemas iekļaut visos ar finansējuma mērķi saistītos iespieddarbos un reklāmās MINISTRIJAS logotipu atbilstoši tā izmantošanas noteikumiem, kā arī iekļaut visos paziņojumos un publiskajās runās norādi par MINISTRIJAS atbalstu.
	6. *Okupācijas muzejs* apņemas nodrošināt regulāru darbības rādītāju un statistisko datu ievadi un atjaunošanu par *Okupācijas muzeju* Latvijas Digitālajā kultūras kartē atbilstoši Statistikas likumā un Ministru kabineta noteikumos par valsts statistikas apkopošanu kultūras jomā noteiktajām Latvijas Digitālās kultūras kartes prasībām.
3. **Pušu atbildība**
	1. *Okupācijas muzejs* ir atbildīgs par darbiem, ko *Okupācijas muzeja* vietā veikušas trešās personas.
	2. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	3. *Okupācijas muzejam* ir pienākums pēc MINISTRIJAS pieprasījuma atmaksāt neatbilstoši Līguma noteikumiem izlietoto finansējumu.
	4. Puses tiek atbrīvotas no atbildības par šā Līguma noteikumu daļēju vai pilnīgu neizpildi gadījumā, ja iestājas nepārvaramas varas apstākļi, kas sevī ietver, bet neaprobežojas ar dabas katastrofām, kariem, streikiem, epidēmijām, diversijām un terora aktiem, valsts varas un pārvaldes iestāžu izdotiem normatīvajiem dokumentiem, citiem gadījumiem, kuri pēc starptautiskiem standartiem tiek kvalificēti kā *force majeure* apstākļi un kuru dēļ šis Līgums pilnībā vai daļēji nav izpildāms.
	5. Pusei, kuras saistību izpildi kavē šā Līguma 6.4.punktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
4. **Līguma spēkā stāšanās kārtība, grozīšana un izbeigšana**
	1. Līgums stājas spēkā ar tā parakstīšanas dienu un ir spēkā līdz līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Katra no Pusēm ir tiesīga izbeigt Līgumu, brīdinot otru Pusi vismaz 1 (vienu) kalendāro mēnesi iepriekš.
	5. MINISTRIJA ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja *Okupācijas muzejs* pārkāpj šā Līguma noteikumus vai normatīvos aktus.
	6. Līguma izbeigšanās gadījumā *Okupācijas muzejs* ne vēlāk kā 5 (piecu) darba dienu laikā pēc Līguma izbeigšanās atmaksā valsts budžetā neizlietotos finanšu līdzekļus.
	7. Līguma izbeigšanās gadījumā *Okupācijas muzejs* iesniedz MINISTRIJAI Līguma izpildes pārskatu.
5. **Citi noteikumi**
	1. Pušu attiecības, kuras nav atrunātas šajā Līgumā, tiek regulētas saskaņā ar Latvijas Republikas normatīvajiem aktiem.
	2. Ja kādai no Pusēm tiek mainīts juridiskais statuss, amatpersonu paraksta tiesības, īpašnieki, valdes priekšsēdētāji vai vadītāji, vai kādi Līgumā minētie Pušu rekvizīti, telefona numuri, e-pasta adreses u.c., tad tā par to ne vēlāk kā 3 (trīs) dienu laikā paziņo rakstiski otrai Pusei.
	3. Visus strīdus un domstarpības, kas varētu rasties, izpildot Pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	4. Līgums ar 2 (diviem) pielikumiem sastādīts 2 (divos) eksemplāros latviešu valodā, katrs uz 11 (vienpadsmit) lapām, pa 1 (vienam) eksemplāram katrai Pusei. Abiem Līguma eksemplāriem ir vienāds juridiskais spēks.
6. **Pušu juridiskās adreses un rekvizīti**

|  |  |
| --- | --- |
| **Latvijas Republikas Kultūras ministrija** K.Valdemāra iela 11a, Rīga, LV-1364Reģ. Nr. 90000042963Valsts kase Kods: TRELLV22Konts: LV84TREL2220511063000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Latvijas Okupācijas muzeja biedrība**Latviešu strēlnieku laukums 1, Rīga, LV-1050Reģ. Nr. 40008018848Valsts kase Kods: TRELLV22Konts: LV12TREL9221410000000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| D.Vilsone |                    G.Nāgels  |

Pielikums Nr.1

2018.gada \_\_\_.novembra

līdzdarbības līgumam Nr.2.5.-8-\_\_\_

**Latvijas Okupācijas muzeja biedrības**

**valsts pārvaldes uzdevumu īstenošanai nepieciešamo**

**izdevumu tāme**

|  |  |  |
| --- | --- | --- |
| **Nr.p.k.** | **Pozīcijas nosaukums** | **Summa (*euro*)** |
| 1. | 2 (divi) Okupācijas muzeja gidu apmācību semināri par vēstures problēmjautājumiem un metodiku gidu darbam ar jauniešiem un skolēniem  | 100,00  |
| 2. | 50 (piecdesmit) tematiskās nodarbības Okupācijas muzeja telpās Līguma ietvaros noteiktajām mērķa grupām | 600,00 |
| 3. | Okupācijas muzeja programmu uzlabošana integrētām Okupācijas muzeja nodarbībām Līguma ietvaros noteiktajām mērķa grupām | 600,00 |
| 4. | Okupācijas muzeja ekspozīcijas papildināšana, nodrošinot ekspozīcijas piemērotību apmeklētāju vajadzībām un sabiedrības interesēm Līguma ietvaros noteiktajām mērķa grupām | 500,00  |
| 5. | Okupācijas muzeja apmeklējuma nodrošināšana ne mazāk kā 500  (pieci simti) skolēniem no 20 (divdesmit) izglītības iestādēm, veicot ceļa izdevumu apmaksu ne mazāk kā 50 % apmērā | 2 100,00  |
| 6. | Tālākizglītības kursu programmas „Trešā atmoda” par Latvijas neatkarības atjaunošanu organizēšana, nodrošinot:1. vismaz 2 (divus) attiecīgās tematikas seminārus ar ne mazāk kā 50 (piecdesmit) dalībnieku iesaisti no dažādām auditorijām, tai skaitā vēstures skolotāju dalību;
2. tālākizglītības kursu programmas materiālu publisku pieejamību
 | 1 100,00  |
| 7. | 20 (divdesmit) izbraukuma nodarbību organizēšana Latvijas reģionu izglītības iestādēs (tai skaitā izglītības iestādēs, kas īsteno mazākumtautību izglītības programmas) par Latvijas Republikas dibināšanu un neatkarības atjaunošanu un padomju deportācijām saistītiem jautājumiem  | 1 000,00  |
| 8. | Ceļojošo izstāžu „Latvija 1939 – 1991: No okupācijas līdz brīvībai” un „Pretējās pusēs: Latvijas karavīri Otrajā pasaules karā” izvietošana vismaz 10 (desmit) izglītības iestādēs un kultūras centros, iesaistot vismaz 500 (pieci simti) apmeklētājus | 450,00  |
| 9. | 3 (trīs) publisku pasākumu organizēšana Okupācijas muzeja telpās (izstādes, filmu demonstrēšanas, teātra izrādes, diskusijas, koncertus, priekšlasījumus, mākslas izpausmes u.c.) sabiedriskās domas veidošanai un ar Latvijas okupāciju saistīto jautājumu aktualizēšanai un analīzei Līguma ietvaros noteiktajām mērķa grupām | 2 500,00  |
| 11. | Okupācijas muzeja rīkoto pasākumu publicitātes nodrošināšana plašākas jauniešu auditorijas piesaistei, informāciju publicējot Okupācijas muzeja tīmekļvietnē, saistītos sociālo tīklu profilos, reģionālajos masu medijos | 1 450,00  |
| 12. | Okupācijas muzeja tīmekļvietnes Izglītības nodaļas sadaļas papildināšana ar jaunām publikācijām atbilstoši Līgumā noteiktajiem tematiskajiem virzieniem | 1 500,00  |
| 13. | Valsts pārvaldes uzdevumu īstenošanai nepieciešamās administratīvās izmaksas (grāmatvedība u.c.) | 2 100,00 |
| **Kopā** | **14 000,00** |

|  |  |
| --- | --- |
| **Latvijas Republikas Kultūras ministrija** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Latvijas Okupācijas muzeja biedrība**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  D.Vilsone | G.Nāgels |

Pielikums Nr.2

2018.gada \_\_\_.novembra

līdzdarbības līgumam Nr.2.5.-8-\_\_\_

**PĀRSKATS / ATSKAITE**

**PAR ATSEVIŠĶU VALSTS PĀRVALDES UZDEVUMU VEIKŠANU**

**Sastādīts 2 (divos) eksemplāros**

**no kuriem viens eksemplārs glabājas pie finansējuma saņēmēja, otrs Kultūras ministrijā**

|  |  |
| --- | --- |
| Saskaņā ar LĪDZDARBĪBAS LĪGUMU Nr. |  |
| starp Kultūras ministriju un |
|  |
| (finansējuma saņēmēja nosaukums) |
|  |
| (adrese, tālrunis) |
| iesniedz atskaiti par līguma izpildi | no | Datums | Mēnesis | Gads | līdz | Datums | Mēnesis | Gads |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| Nr.p.k. | Rezultatīvais rādītājs | Plānotais skaits | Izpildītais skaits | Pamatojums rezultatīvo rādītāju sasniegšanai, nesasniegšanai vai pārsniegšanai | Pievienotie dokumenti vai norāde uz interneta mājas lapām, kas apliecina rezultatīvo rādītāju sasniegšanu |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Kultūras ministrijas piešķirtais valsts budžeta finansējums | *euro* | ir izlietots sekojoši: |

|  |  |  |  |  |  |
| --- | --- | --- | --- | --- | --- |
| Nr.p.k. | Izdevumu tāmes pozīcijas nosaukums  | Kopējās izmaksas *euro* | Maksājuma uzdevuma Nr. un izmaksas saņēmējs (atskaitei jāpievieno visas minētās Valsts kases konta izdrukas) | Izmaksas datums | Fakts(IzmaksasSumma) *euro* |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Pavisam kopā: | *euro* | (                                              ) |
|  | Summa vārdiem |

Apstiprinu, ka Kultūras ministrijas piešķirtais valsts budžeta finansējumsizlietots atbilstoši Latvijas Republikas normatīvajiem aktiem un līgumā paredzētajiem mērķiem, kā arī finanšu dokumentācija tiks saglabāta 5 (piecus) gadus no šīs atskaites iesniegšanas Kultūras ministrijā.

|  |  |
| --- | --- |
|  |  |
| (finansējuma saņēmēja vadītāja paraksts) | (vārds, uzvārds) |
|  |  |
| (finansējuma saņēmēja galvenā grāmatveža paraksts) | (vārds, uzvārds) |
| Datums | Mēnesis | Gads |  | Vieta | z.v. |
|  |  |  |  |